攜妓納涼晚際遇雨
作者：（唐）杜甫
主题：五言律詩
篇章：千家詩

paragraphs: 落日放船好，輕風生浪遲。
竹深留客處，荷淨納涼時。
公子調冰水，佳人雪藕絲。
片雲頭上黑，應是雨催詩。
paragraphs: 雨來沾席上，風急打船頭。
越女紅裙溼，燕姬翠黛愁。
纜侵堤柳系，幔捲浪花浮。
歸路翻蕭颯，陂塘五月秋。

标签：南宋謝枋得/明代王相